ai4bharat/Pralekha huggingface dataset:
কৃষিমন্ত্রক
রাজ্যগুলির কৃষি মন্ত্রীদের সঙ্গে কেন্দ্রীয় কৃষি মন্ত্রীর ভিডিও কনফারেন্সের মাধ্যমে বৈঠকে গৃহীত সিদ্ধান্ত সম্পর্কে রাজ্য ও কেন্দ্রশাসিত অঞ্চলগুলিকে অবহিত করা হয়েছে
নয়াদিল্লি, ০৯ এপ্রিল, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর কোভিড-১৯ মহামারীজনিত লকডাউনের প্রেক্ষিতে কৃষি ও সংশ্লিষ্ট ক্ষেত্রের সঙ্গে যুক্ত বিভিন্ন বিষয় নিয়ে রাজ্য ও কেন্দ্রশাসিত অঞ্চলগুলির কৃষি মন্ত্রীদের সঙ্গে বৈঠক করেন। এই বৈঠকে আলাপ-আলোচনার ভিত্তিতে গৃহীত সিদ্ধান্তগুলি সম্পর্কে রাজ্য ও কেন্দ্রশাসিত অঞ্চলগুলিকে আজ অবহিত করা হয়েছে।
কেন্দ্রীয় সরকার সিদ্ধান্ত নিয়েছে, মূল্য সহায়তা কর্মসূচির আওতায় ডালশস্য ও তৈল বীজ সংগ্রহের তারিখ সংশ্লিষ্ট রাজ্যগুলি স্থির করবে। তবে, সংগ্রহের দিন শুরু হওয়া থেকে আগামী ৯০ দিন পর্যন্ত সংগ্রহ প্রক্রিয়া চলবে।
কৃষি ও কৃষক কল্যাণ দপ্তরের পক্ষ থেকে পচনশীল কৃষিজ ও উদ্যানজাত শস্যের লাভজনক মূল্য সুনিশ্চিত করতে বাজারজাত মূল্য নিরূপণ কর্মসূচির বিষয়ে রাজ্য ও কেন্দ্রশাসিত অঞ্চলগুলিকে সার্কুলার দেওয়া হয়েছে। রাজ্যগুলিকে পরামর্শ দেওয়া হয়েছে, কর্মসূচির আওতায় ৫০ শতাংশ পর্যন্ত খরচ কেন্দ্রীয় সরকার বহন করবে।
প্রধানমন্ত্রী কিষাণ সম্মান নিধি কর্মসূচির আওতায় লকডাউন চলাকালীন সময়ে গত ২৪শে মার্চ থেকে ৭ কোটি ৯২ লক্ষ কৃষক পরিবার লাভবান হয়েছে এবং এদের জন্য ১৫ হাজার ৮৪১ কোটি টাকা বরাদ্দ করা হয়েছে। কৃষিজ পণ্যের সরাসরি বাজারজাত করার সুবিধা করে দিতে গত ৪ঠা এপ্রিল রাজ্য ও কেন্দ্রশাসিত অঞ্চলগুলিকে পরামর্শ দিয়ে কৃষক, কৃষক উৎপাদন সংগঠন বা সমবায় সমিতিগুলি থেকে সরাসরি কৃষি পণ্য সংগ্রহের কথা বলা হয়েছে।
(CG/BD/SB
কৃষিমন্ত্রক
২০২০ – ২১ খরিফ বিপণন মরশুমে ন্যূনতম সহায়ক মূল্যে শস্য সংগ্রহ
নতুন দিল্লি, ১৪ নভেম্বর, ২০২০
২০২০ – ২১ খরিফ বিপণন মরশুমে ন্যূনতম সহায়ক মূল্য দিয়ে সরকার, কৃষকদের থেকে শস্য সংগ্রহের কাজ করছে।
পঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাডু, চন্ডীগড়, জম্মু-কাশ্মীর, কেরালা, গুজরাট ও অন্ধ্রপ্রদেশে ২০২০ – ২১ খরিফ মরশুমে ধান সংগ্রহের কাজ চলেছে। ১৩ই নভেম্বরের হিসেব অনুযায়ী ২৭৮.৩৮ লক্ষ মেট্রিকটন ধান সংগ্রহ হয়েছে। গত বছরের তুলনায় যা ২২.৮৯ শতাংশ বেশি। গত বছর ২২৬.৫৩ লক্ষ মেট্রিকটন ধান সংগ্রহ করা হয়েছিল। মোট ধান সংগ্রহের প্রক্রিয়ায় পঞ্জাবে সব থেকে বেশি ধান সংগ্রহ হয়েছে – ৬৯.৯১ শতাংশ, অর্থাৎ ১৯৪.৬৩ লক্ষ মেট্রিকটন।
খরিফ বিপণন মরশুমে ২৩ লক্ষ ৮২ হাজার কৃষকের কাছ থেকে ৫২৫৫৭.৬ কোটি টাকার শস্য সংগ্রহ করা হয়েছে।
রাজ্যগুলি থেকে মূল্য সহায়ক প্রকল্পের আওতায় তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওডিশা, রাজস্থান এবং অন্ধ্রপ্রদেশ থেকে ৪৫.১ লক্ষ মেট্রিকটন ডাল ও তৈলবীজ সংগ্রহ করার প্রস্তাব অনুমোদন হয়েছে। এছাড়াও অন্ধ্রপ্রদেশ, কর্ণাটক, তামিলনাডু ও কেরালার জন্য ১.২৩ লক্ষ মেট্রিকটন নারকোলের শুকনো শাঁস সংগ্রহ করার প্রস্তাব অনুমোদিত হয়েছে। ডাল শস্য, তৈলবীজ ও নারকোলের শুকনো শাঁস মূল্য সহায়ক প্রকল্পের আওতায় অন্য রাজ্যগুলি থেকে প্রয়োজন অনুযায়ী সংগ্রহ করা যেতে পারে। এক্ষেত্রে বাজারদর ন্যূনতম সহায়ক মূল্যের চাইতে কম হলে সংশ্লিষ্ট রাজ্য ও কেন্দ্রশাসিত অঞ্চলের নিবন্ধীকৃত কৃষকদের কাছ থেকে তা সংগ্রহ করা হবে। যদি দেখা যায় বাজারদর, ন্যূনতম সহায়ক মূল্যের চাইতে কম হচ্ছে, সেক্ষেত্রে সংশ্লিষ্ট রাজ্য ও কেন্দ্রশাসিত অঞ্চলগুলির মনোনীত সংগ্রহকারী এজেন্টের মাধ্যমে সেগুলি সংগ্রহ করা হবে।
১৩ই নভেম্বরের হিসেব অনুসারে সরকার, তামিলনাডু, মহারাষ্ট্র, গুজরাট, রাজস্থান এবং হরিয়ানার ৩৩,৯৩২ জন কৃষকের সুবিধের জন্য ৫৮১৯১.৪ মেট্রিকটন মুগ, বিউলির ডাল, চিনাবাদাম ও সোয়াবিন সংগ্রহ করেছে। এর জন্য ব্যয় হয়েছে ৩১২.৬৭ কোটি টাকা। গত বছর এই সংগ্রহের পরিমাণ ছিল ২১৪০১.২৪ মেট্রিকটন। অর্থাৎ এবছর ১৭১.৯১ শতাংশ বেশি ডাল ও তৈলবীজ সংগ্রহ করা হয়েছে।
একইভাবে ৩৯৬১ জন কৃষকের কাছ থেকে ৫২.৪কোটি টাকার বিনিময়ে নারকোলের শাঁস ৫০৮৯ মেট্রিকটন ন্যূনতম সহায়ক মূল্যে সংগ্রহ করা হয়েছে। গত বছর এই সময় ২৯৩.৩৪ মেট্রিকটন নারকোলের শাঁস সংগ্রহ করা হয়েছিল। নারকোলের শাঁস ও বিউলীর ডালের ন্যূনতম সহায়ক মূল্য যে সব রাজ্যে এগুলি বেশী উৎপাদিত হয় সেখানের পরিস্থিতির উপর বিবেচনা করে নির্ধারিত হয়। সংশ্লিষ্ট রাজ্য ও কেন্দ্রশাসিত অঞ্চলগুলি এগুলি সংগ্রহের জন্য প্রয়োজনীয় ব্যবস্থা নেবে।
পঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র ও গুজরাট থেকে ১৩ই নভেম্বরের হিসেব অনুসারে ১৪ লক্ষ ৬৫ হাজার ৮৪৭ টি কাপাস তুলোর গাঁট ন্যূনতম সহায়ক মূল্যে সংগ্রহ করা হয়েছে। এর ফলে ২ লক্ষ ৮৬ হাজার ৫৪৭ জন কৃষকের কাছ থেকে ৪১৮৭.০৫ কোটি টাকার সামগ্রী সংগ্রহ করা হয়েছে।
কেন্দ্রীয়মন্ত্রিসভা
ভারত ও মরক্কোর মধ্যে সমঝোতাপত্র স্বাক্ষর অনুমোদন করল কেন্দ্রীয় মন্ত্রিসভা
নয়াদিল্লি, ০৩ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারত ও মরক্কোর মধ্যে পারস্পরিকভাবে আইনি ও বিচার সংক্রান্ত সহযোগিতা বাড়াতে দু’দেশের মধ্যে একটি সমঝোতাপত্র স্বাক্ষরের বিষয়টি অনুমোদন করেছে।
এর ফলে, ভারত ও মরক্কোর মধ্যে আইনি বা বিচার সংক্রান্ত বিষয়ে সহযোগিতা বাড়বে। এছাড়া, এই মউ স্বাক্ষরের ফলে পরিকাঠামো এবং তথ্য প্রযুক্তি ক্ষেত্রেও দু’দেশের মধ্যে জ্ঞানের আদান-প্রদান বাড়বে।
CG/SSS/SB
(Visitor Counter : 78
মানবসম্পদবিকাশমন্ত্রক
পশ্চাদপদ গোষ্ঠীর জন্য গুণমান সম্পন্ন শিক্ষা নিশ্চিত করতে সরকারের পদক্ষেপ
নয়াদিল্লী, ১৪ সেপ্টেম্বর, ২০২০
সরকার অনলাইনের ডিজিটাল শিক্ষা সকলের কাছে পৌঁছে দিতে দায়বদ্ধ, সে যতই দূর্গম স্থান হোক। স্বয়মের মাধ্যমে গুণমান সম্পন্ন অনলাইন পাঠদান করা হয়। এটি দেশজ প্রযুক্তিতে তৈরি ম্যাসিভ ওপেন অনলাইন কোর্স বা এনওওসি মঞ্চ। যেহেতু সকলের ইন্টারনেটের সুবিধা নেই, পতাকাবাহী উদ্যোগ স্বয়মপ্রভার অধীনে শিক্ষা মন্ত্রক ৩৪টি শিক্ষামূলক টিভি চ্যানেল শুরু করেছে যাতে বিদ্যালয় এবং উচ্চশিক্ষা প্রতিষ্ঠানগুলির শিক্ষাক্রম লভ্য। পূর্ব নির্ধারিত সূচি অনুযায়ী প্রতিদিন পাঠ্যক্রম ভিত্তিক সম্প্রচার করা হয়ে থাকে। ছাত্রছাত্রীরা তাদের সময়-সুযোগ মতো তার সুবিধা নিতে পারে। বিদ্যালয় শিক্ষার জন্য এক শ্রেণী এক চ্যানেলের ব্যবস্থা আছে। এছাড়া পিএম ই-বিদ্যা নামে একটি সার্বিক উদ্যোগ শুরু হয়েছে যাতে সমস্ত প্রয়াসকে একসূত্রে গাঁথা হয়েছে যেখানে বহুমুখী শিক্ষার সুযোগ প্রাপ্ত হবে। এইসব উদ্যোগগুলির মধ্যে আছে-
১. ইউজিসি-র পূর্ব অনুমোদন ছাড়াই এনআইআরএফ অথবা ন্যাকের প্রথম ১০০ই থাকা উচ্চশিক্ষা প্রতিষ্ঠানগুলি অনলাইন কর্মসূচি চালাতে পারে। ন্যাকের ৩.০১ থেকে ৩.২৫ নম্বর পাওয়া প্রতিষ্ঠানগুলিকে অনলাইন কর্মসূচি নিতে হলে ইউজিসি-র পূর্ব অনুমোদন নিতে হবে।
২. চিরাচরিত পাঠ্যক্রমের ক্ষেত্রে অনলাইনের বিষয়বস্তু ২০ শতাংশ থেকে ৪০ শতাংশ পর্যন্ত বৃদ্ধি করা হয়েছে।
৩. দীক্ষা নামে দেশের ডিজিটাল পরিকাঠামো ব্যবস্থা করা হয়েছে রাজ্য এবং কেন্দ্রশাসিত অঞ্চলের বিদ্যালয় শিক্ষা ব্যবস্থার গুণমানের জন্য।
৪. ১-১২ ক্লাসের জন্য ১২টি চ্যানেলের পরীক্ষামূলকভাবে পাঠ্যবস্তু সরবরাহ করা হচ্ছে।
৫. রেডিও, কমিউনিটি রেডিও এবং সিবিএসই শিক্ষাদানে সম্পূর্ণ ব্যবহার করা হচ্ছে।
৬. ক্ষীণ দৃষ্টি এবং ক্ষীণ শ্রবণ শক্তি সম্পন্নদের জন্য বিশেষ ই-পাঠ্যবস্তুর ব্যবস্থা করা হয়েছে।
সরকার উপরোক্ত পদক্ষেপগুলি নিয়েছে যাতে পশ্চাদপদ গোষ্ঠী দূরবর্তী শিক্ষণ থেকে না বাদ পরে।
লোকসভায় আজ এক লিখিত জবাবে মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক এই তথ্যগুলি জানান।
(CG/AP/NS
ক্ষুদ্র, অতিক্ষুদ্রওমাঝারিশিল্পমন্ত্রক
খাদির জন্য উৎকর্ষ কেন্দ্র
নয়াদিল্লি, ৪ আগস্ট, ২০২২
ভারত সরকার, খাদি এবং গ্রামীণ শিল্প কমিশনের মাধ্যমে খাদির জন্য উৎকর্ষ কেন্দ্র গড়ে তুলছে। এতে কারিগরি সহায়তা দেবে ন্যাশনাল ইন্সটিটিউট অফ ফ্যাশন টেকনোলজি। নতুন দিল্লিতে এর প্রধান কেন্দ্রটি হবে। এছাড়া অন্য চারটি কেন্দ্র হবে কলকাতা, গান্ধীনগর, শিলং ও ব্যাঙ্গালুরুতে। খাদি সামগ্রীকে ভারত ও বিশ্বের বাজারে আরও ভালোভাবে তুলে ধরতে এই উদ্যোগ নেওয়া হয়েছে।
এই প্রকল্পের মূল লক্ষ্য হল
১. নতুন ধরনের কাপড় বা সামগ্রী ঋতু অনুযায়ী বা চলতি ফ্যাশন অনুযায়ী রঙের ওপর তৈরি করা
২. ঘরোয়া ও বিশ্ব বাজারের জন্য খাদি বস্ত্রের মানোন্নয়ন
৩. নতুন খাদি বস্ত্র ও সামগ্রী আরও আকর্ষণীয় করে তুলে তার প্রচার করা
৪. নতুন খাদি পণ্যের জন্য দৃষ্টি আকর্ষক প্যাকেটজাতকরণের ব্যবস্থা করা
৫. খাদি ফ্যাশন শো ও প্রদর্শনীর মাধ্যমে খাদির সামগ্রী বিশ্ব বাজারে চাহিদা বাড়ানো
মন্ত্রক এই খাদি উৎকর্ষ কেন্দ্র গড়ে তোলার জন্য ২০ কোটি টাকা মঞ্জুর করেছে যার মধ্যে ১৫ কোটি টাকা ইতিমধ্যেই দেওয়া হয়েছে।
লোকসভায় এক লিখিত প্রশ্নের জবাবে এই তথ্য জানান ক্ষুদ্র অতিক্ষুদ্র ও মাঝারি শিল্প উন্নয়ন প্রতিমন্ত্রী শ্রী ভানু প্রতাপ সিং ভার্মা।
PG/PM/NS
(Visitor Counter : 74
নির্বাচনকমিশন
২০১৯ – এর লোকসভা নির্বাচনে পশ্চিমবঙ্গের যাদবপুর সংসদীয় আসনে সর্বাধিক সংখ্যায় তৃতীয় লিঙ্গের ভোটার রয়েছেন
কলকাতা, ১৯ মার্চ, ২০১৯
সপ্তদশ লোকসভা নির্বাচনে পশ্চিমবঙ্গের মোট ভোটদাতার সংখ্যা ৬ কোটি ৯৭ লক্ষ ৬০ হাজার ৮৬৮। এর মধ্যে তৃতীয় লিঙ্গের ভোটদাতার সংখ্যা ১ হাজার ৪২৬। গত লোকসভা নির্বাচনে  রাজ্যে ভোটার তালিকায় তৃতীয় লিঙ্গের সংখ্যার ব্যাপারে স্পষ্ট কোনও উল্লেখ ছিল না। তালিকায় এদেরকে ‘অন্যান্য’ শ্রেণীর ভোটার বলে উল্লেখ করা হয়েছিল।
উল্লেখ করা যেতে পারে, মহামান্য সুপ্রিম কোর্ট এক ঐতিহাসিক রায়ে রূপান্তরকামীদের ‘তৃতীয় লিঙ্গের’ মানুষ হিসাবে ঘোষণা করেহে। একই সঙ্গে, আদালতের পক্ষ থেকে আরও জানানো হয়েছে যে, সংবিধানের মৌলিক অধিকারগুলিও সমানভাবে এই শ্রেণীর মানুষের ক্ষেত্রে প্রযোজ্য হবে। লোকসভায় ২০১৮’র ১৭ই ডিসেম্বর রূপান্তরকামী ব্যক্তি  বিল, ২০১৮ পাশ হয়। সে বছরেরই ৬ই সেপ্টেম্বর সুপ্রিম কোর্ট ভারতীয় ফৌজদারি বিধি ৩৭৭ নম্বর ধারা অসাংবিধানিক ঘোষণা করে সমকামীতাকে অপরাধ নয় বলে নির্দেশ দেয়।
রাজ্যের মুখ্য নির্বাচনী আধিকারিকের কার্যালয় থেকে পাওয়া তথ্যানুযায়ী ২০১৯ – এর লোকসভা নির্বাচনে রাজ্যে সর্বাধিক সংখ্যায় তৃতীয় লিঙ্গের ভোটদাতা রয়েছেন যাদবপুর সংসদীয় আসনে। এখানে এই শ্রেণীর ভোটদাতার সংখ্যা ৭৪। রায়গঞ্জ লোকসভা আসনে মোট ৭৩ জন তৃতীয় লিঙ্গের ভোটার রয়েছেন। তৃতীয় লিঙ্গের ভোটদাতার সংখ্যার দিক থেকে রাজ্যে তৃতীয় স্থানে রয়েছে ডায়মণ্ড হারবার সংসদীয় কেন্দ্র। এই আসনে তৃতীয় শ্রেণীর ভোটদাতার সংখ্যা ৬১। এছাড়াও, বিষ্ণুপুর  লোকসভা আসনে তৃতীয় লিঙ্গের ভোটদাতা ৮।
এবারের লোকসভা নির্বাচনে পশ্চিমবঙ্গে পুরুষ ভোটদাতার সংখ্যা ৩ কোটি ৫৭ লক্ষ ৮৩ হাজার ৪৬৩। মহিলা ভোটদাতার সংখ্যা ৩ কোটি ৩৯ লক্ষ ৭৫ হাজার ৯৭৯ জন।
CG/BD/SB
(Visitor Counter : 176
জাহাজচলাচলমন্ত্রক
গঙ্গা বিলাস গুয়াহাটি পৌঁছল
নয়াদিল্লি, ২০ ফেব্রুয়ারি, ২০২৩
বিশ্বের সর্ববৃহৎ নদীপথের প্রমোদতরী গঙ্গা বিলাস জাহাজ যাত্রা শুরুর ৪২তম দিনে আজ গুয়াহাটি পৌঁছল বিকেল ৩-৩০ মিনিটে। সরাইঘাট সেতুর কাছে নোঙর করার পর জাহাজে ভ্রমণকারী ২৮ জন পর্যটককে আইডব্লিউএআই পাণ্ডু বন্দরে অভ্যর্থনা জানানো হয়।
জাহাজ থেকে নামার পর যাত্রীদের চা দিয়ে আপ্যায়ন করা হয়। সরাইঘাট সেতুকে পাশে রেখে অস্তগামী সূর্যের বর্ণিল সন্ধ্যায় ব্রহ্মপুত্রের তটে কার্বি এবং তিওয়া সম্প্রদায়ের লোকনৃত্য উপভোগ করেন তাঁরা। যাত্রীদেরকে অভ্যর্থনা জানান অতিরিক্ত মুখ্যসচিব শ্রী মানিন্দর সিং, কাপরূপ মেট্রোর ডেপুটি কমিশনার শ্রী পল্লব গোপাল ঝা, ভারতের অন্তর্দেশীয় জলপথ কর্তৃপক্ষের আঞ্চলিক অধিকর্তা শ্রী এ সেলভাকুমার প্রমুখ। আগামীকাল সকালে যাত্রীরা কামাক্ষ্যা মন্দির ঘুরে দেখবেন। মেয়ং ও অন্যান্য স্থানে যাত্রা শুরুর পূর্বে আসাম রাজ্য সংগ্রহালয়ও তাঁরা ঘুরে দেখবেন। হস্তচালিত তাঁত শিল্পের জন্য সমৃদ্ধ আসামের সুয়ালকুচি এর আগে পর্যটকরা ঘুরে দেখেন। মুগা এবং পাট সিল্কের কারুকার্যমণ্ডিত বুনন দেখে পর্যটকরা রীতিমত মুগ্ধ হয়ে যান।
২০২৩-এর ১৩ জানুয়ারি বারাণসী থেকে এই ঐতিহাসিক প্রমোদতরীর আনুষ্ঠানিক যাত্রার সূচনা করেন প্রধানমন্ত্রী শ্রী নরেন্দ্র মোদী। ভারতের বিভিন্ন রাজ্য – উত্তরপ্রদেশ, বিহার, ঝাড়খণ্ড ও পশ্চিমবঙ্গের পর বাংলাদেশ হয়ে জাহাজটি যাত্রার ৩৯ দিনে আসামের ধুবরীতে এসে পৌঁছয়। বারাণসী থেকে যাত্রা শুরু করে বিশ্বের সর্ববৃহৎ নদীপথের প্রমোদতরী হিসেবে আখ্যা পাওয়া গঙ্গা বিলাস যাত্রা শেষ করবে ডিব্রুগড়ের বোগিবিলে এসে।
PG/AB/DM/
(Visitor Counter : 69
কেন্দ্রীয়মন্ত্রিসভা
৪-জি পরিষেবার তুলনায় দশগুণ বেশি শক্তিশালী ৫-জি পরিষেবা চালু হতে চলেছে অনতিবিলম্বেই
আইএমটি / ৫-জি পরিষেবা চালুর জন্য নিলাম ডাকার প্রস্তাবে সিলমোহর কেন্দ্রীয় মন্ত্রিসভার
নয়াদিল্লি, ১৫ জুন, ২০২২
দেশে ৫-জি পরিষেবা চালু করার লক্ষ্যে দূরসঞ্চার দপ্তরের একটি প্রস্তাব প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে অনুমোদিত হয়েছে। এজন্য নিলাম ডাকা হবে বলে স্থির হয়েছে। 'ডিজিটাল ইন্ডিয়া', 'স্টার্ট-আপ ইন্ডিয়া' এবং 'মেক ইন ইন্ডিয়া' সহ কেন্দ্রীয় সরকারের বিভিন্ন কর্মসূচি রূপায়ণে ডিজিটাল সংযোগ ব্যবস্থার ওপর বিশেষভাবে জোর দেওয়া হয়েছে। দেশে ৫-জি পরিষেবা চালুর প্রস্তাব এই ধরনেরই একটি উদ্যোগ।
ব্রডব্যান্ড, বিশেষত মোবাইল ব্রডব্যান্ড দেশের দৈনন্দিন নাগরিক জীবনের একটি অবিচ্ছেদ্য অঙ্গ হয়ে উঠেছে। ২০১৫ সালে ৪-জি পরিষেবার দ্রুত সম্প্রসারণের মাধ্যমে তা আরও বেশি করে গুরুত্ব পায়। ২০১৪ সালে দেশে ব্রডব্যান্ড ব্যবহারকারীর সংখ্যা ছিল মাত্র ১০ কোটি, কিন্তু বর্তমানে ব্রডব্যান্ড গ্রাহকের সংখ্যা ৮০ কোটিতে গিয়ে পৌঁছেছে। একইসঙ্গে মোবাইল ব্যাঙ্কিং, অনলাইন শিক্ষা ব্যবস্থা, টেলি-মেডিসিন, ই-রেশন আজকের দিনে একান্তভাবে অপরিহার্য হয়ে উঠেছে।
মন্ত্রিসভার বৈঠকে ইন্টারনেট অফ থিংস  এবং কৃত্রিম মেধা  সহ বিভিন্ন আধুনিক প্রযুক্তির বিকাশ ও সম্প্রসারণের ওপরও বিশেষ গুরুত্ব দেওয়া হয়।
PG/SKD/DM/
(
প্রধানমন্ত্রীরদপ্তর
প্রধানমন্ত্রী রাজস্থান দিবসে রাজস্থানের মানুষজনকে শুভেচ্ছা জানিয়েছেন
নতুন দিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদী রাজস্থান দিবসে রাজস্থানের মানুষজনকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী লিখেছেন;
“বীরত্ব, আত্মসম্মান এবং ত্যাগের ঐতিহাসিক ভূমি রাজস্থানের সমস্ত বাসিন্দাকে শুভেচ্ছা। রাজ্যটি উন্নতির পথে এগিয়ে যাক, এই কামনা করি।”
CG/SD/SKD/
(
স্বাস্থ্যওপরিবারকল্যাণমন্ত্রক
ভারতে একদিনে সর্বাধিক সংখ্যায় সুস্থতার হারে আরও একটি রেকর্ড
গত ২৪ ঘন্টায় আরোগ্য লাভের সংখ্যা ৫৭,৩৮১
৩২ রাজ্য ও কেন্দ্রশাসিত অঞ্চলে সুস্থতার হার ৫০ শতাংশের বেশি
ভারতে একদিনেই সর্বাধিক ৮.৬ লক্ষ নমুনা পরীক্ষা
নয়াদিল্লি, ১৫ আগস্ট, ২০২০
একদিনে সর্বাধিক সংখ্যায় সুস্থতার হারে ক্রমাগত অগ্রগতির দরুণ দেশে কোভিড-১৯ আক্রান্ত ব্যক্তিদের সুস্থতার সংখ্যা এযাবৎ একদিনে সর্বাধিক হয়েছে। গত ২৪ ঘন্টায় দেশে ৫৭,৩৮১ জন আরোগ্য লাভ করেছেন এবং হাসপাতাল থেকে ছাড়া পেয়েছেন।
সুস্থতার হার এখনও পর্যন্ত সর্বোচ্চ স্তরে পৌঁছনোর ফলে ভারতে করোনায় আরোগ্য লাভের হার ৭০ শতাংশ ছাড়িয়েছে। দৈনিক অধিক সংখ্যায় আক্রান্ত রোগী সুস্থ হয়ে উঠছেন। সুস্থতার হারে এই অগ্রগতি বজায় রেখে ৩২টি রাজ্য / কেন্দ্রশাসিত অঞ্চলে আরোগ্য লাভের হার ৫০ শতাংশ ছাড়িয়েছেন। এমনকি, ১২টি রাজ্য / কেন্দ্রশাসিত অঞ্চলে সুস্থতার হার জাতীয় গড়ের তুলনায় বেশি।
লাগাতার সুস্থতার সংখ্যা বৃদ্ধি পাওয়া এবং আরোগ্য লাভের পর হাসপাতাল থেকে ছাড়া পাওয়ায় দেশে করোনায় সুস্থ হওয়া ব্যক্তির সংখ্যা আজ পর্যন্ত ১৮ লক্ষ ৮ হাজার ৯৩৬ হয়েছে। একইভাবে, সুস্থতা ও আক্রান্তের সংখ্যার মধ্যে ফারাক আরও বেড়ে হয়েছে ১১ লক্ষ ৪০ হাজার ৭১৬।
কেন্দ্রীয় সরকারের পাশাপাশি, রাজ্য / কেন্দ্রশাসিত অঞ্চলগুলির সুসমন্বিত প্রয়াসের ফলেই দৈনিক সুস্থতার সংখ্যা বৃদ্ধি পাচ্ছে।
বর্তমানে দেশে নিশ্চিতভাবে করোনায় আক্রান্তের সংখ্যা ৬ লক্ষ ৬৮ হাজার ২২০। আজ পর্যন্ত দেশে করোনায় যতজন আক্রান্ত হয়েছেন, তার মধ্যে এই সংখ্যা শতাংশের বিচারে ২৬.৪৫। গত ২৪ ঘন্টায় নিশ্চিতভাবে আক্রান্তের সংখ্যা ক্রমশ হ্রাস পেয়েছে। আক্রান্তরা সকলেই চিকিৎসাধীন রয়েছেন। উপযুক্ত চিকিৎসা পরিষেবা, হোম আইসোলেশনে থাকা ব্যক্তিদের নজরদারি, অ্যাম্বুলেন্স পরিষেবা, দ্রুত চিকিৎসা পরিষেবা পৌঁছে দেওয়া ও সেইসঙ্গে, কোভিড-১৯ রোগীদের চিকিৎসার কাজে যুক্ত চিকিৎসকদের দক্ষতা বৃদ্ধির ফলে দেশে মৃত্যু হার ক্রমশ কমছে। বিশ্ব গড় মৃত্যু হারের তুলনায় ভারতে মৃত্যু হার আরও কমে হয়েছে ১.৯৪ শতাংশ।
ভারতে করোনা সংক্রমণ ও প্রতিরোধ মোকাবিলায় গৃহীত 'টেস্ট, ট্র্যাক ও ট্রিট' কৌশল গ্রহণের ফলে গত ২৪ ঘন্টায় ৮ লক্ষ ৬৮ হাজার ৬৭৯টি নমুনা পরীক্ষা হয়েছে। এখনও পর্যন্ত দেশে মোট নমুনা পরীক্ষার সংখ্যা ২ কোটি ৮৫ লক্ষের বেশি। এই কৌশল অবলম্বন করে দেশে নমুনা পরীক্ষাগারের সংখ্যা ক্রমশ বৃদ্ধি পাচ্ছে। আজ পর্যন্ত নমুনা পরীক্ষাগারের সংখ্যা দাঁড়িয়েছে ১,৪৬৫টি। এর মধ্যে সরকারি নমুনা পরীক্ষাগারের সংখ্যা ৯৬৮ ও বেসরকারি পরীক্ষাগারের সংখ্যা ৪৯৭।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
কৃষিমন্ত্রক
সরাসরি নগদ হস্তান্তরের জন্য অনলাইন পোর্টাল এনসিওর চালু
নয়াদিল্লি, ১১ ডিসেম্বর, ২০১৮
কৃষি ও কৃষক উন্নয়ন দপ্তরের মন্ত্রী শ্রী রাধামোহন সিং আজ সরাসরি নগদ হস্তান্তরের জন্য অনলাইন পোর্টাল এনসিওর চালু করেছেন। নাবার্ড এটি তৈরি করেছে। মোদী সরকার পশু সম্পদের বিকাশে জাতীয় পশু সম্পত্তি মিশন চালু করেছে বলে কৃষি মন্ত্রী জানান। এই মিশনের আওতায় শুকর ও পোলট্রি ক্ষেত্রের উন্নয়নে ভর্তুকি ব্যবস্থা চালু হয়েছে। সরাসরি নগদ হস্তান্তরের মাধ্যমে উপভোক্তাদের ব্যাঙ্ক অ্যাকাউন্টে ভর্তুকির টাকা পৌঁছে যাচ্ছে। এই ব্যবস্থাপনা সহজ, স্বচ্ছ ও উন্নত করার লক্ষ্যে নাবার্ড অনলাইন পোর্টাল এনসিওর চালু করেছে। এই পোর্টালে উপভোক্তাদের তথ্য এবং তাঁদের আবেদনপত্র সম্পর্কে বিস্তারিত তথ্য জানা যাবে।
শ্রী সিং বলেন, নতুন এই ব্যবস্থায় নিয়ন্ত্রক আধিকারিক বা ব্যাঙ্কের শাখা প্রধান প্রস্তাব খতিয়ে দেখে অনুমতি দেওয়ার পর ভর্তুকির বিষয়ে আবেদন পোর্টালে আপলোড করতে পারবেন। ঋণ মঞ্জুরের ৩০ দিনের মধ্যে ভর্তুকি মঞ্জুর করা হবে। এতদিন পর্যন্ত ঋণ মঞ্জুর হয়ে গেলেও ভর্তুকির টাকা উপভোক্তাদের অ্যাকাউন্টে পৌঁছতে দীর্ঘ সময় লাগতো। নতুন এই পদ্ধতিতে তথ্য ও নগদ লেনদেন দ্রুতসম্পন্ন করা যাবে। ভর্তুকির টাকা দিতে দেরী হওয়ায় অতিরিক্ত যে সুদ দিতে হ’ত সেই বোঝাও কম করা সম্ভব হবে।
SC/PM/SB
(Visitor Counter : 167
প্রধানমন্ত্রীরদপ্তর
বিশ্ব পরিবেশ দিবসে সকলকে শুভেচ্ছা জানিয়েছেন প্রধানমন্ত্রী নরেন্দ্র মোদী
নয়াদিল্লি, ০৫ জুন, ২০১৮
বিশ্ব পরিবেশ দিবসে সকলকে শুভেচ্ছা জানিয়েছেন প্রধানমন্ত্রী নরেন্দ্র মোদী। এক বার্তায় তিনি বলেছেন, “সবাইকে পরিবেশ দিবসের শুভেচ্ছা। আমাদের ভবিষ্যৎ প্রজন্ম যাতে প্রকৃতির সঙ্গে সাযুজ্য বজায় রেখে এক পরিচ্ছন্ন ও সবুজায়িত বিশ্বে বাস করতে পারে, আসুন আমরা সবাই মিলে তা সুনিশ্চিত করি।”
CG/NS…
(Visitor Counter : 46
কেন্দ্রীয়মন্ত্রিসভা
প্রধানমন্ত্রী গতিশক্তি কর্মসূচির বাস্তবায়নে রেলের জমি দীর্ঘমেয়াদে লিজ দেওয়ার প্রস্তাব অনুমোদিত কেন্দ্রীয় মন্ত্রিসভার বৈঠকে
এরফলে রেলের রাজস্ব উপার্জন বৃদ্ধির পাশাপাশি অতিরিক্ত কর্মসংস্থানের সুযোগ সৃষ্টি হবে ১ লক্ষ ২০ হাজার
নয়াদিল্লি, ৭ সেপ্টেম্বর, ২০২২
প্রধানমন্ত্রী গতিশক্তি কর্মসূচিটির বাস্তবায়নের লক্ষ্যে রেলের জমি সংক্রান্ত নীতি সংশোধনের প্রস্তাব অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
প্রস্তাবটি অনুমোদিত হওয়ার ফলে রেলের মাল পরিবহণ ব্যবস্থার প্রসার ও উন্নয়ন যেমন ত্বরান্বিত হবে তেমনই রেলের রাজস্ব খাতে আয় ও উপার্জনও বৃদ্ধি পাবে। এছাড়া গ্যাস, বিদ্যুৎ, জল, টেলি যোগাযোগের কেবল, অপটিক্যাল ফাইবার কেবল, পাইপলাইন, সড়ক, ফ্লাইওভার, আঞ্চলিক রেল পরিবহণ, শহরাঞ্চলের পরিবহণ ব্যবস্থা ইত্যাদি সম্পর্কিত বিভিন্ন প্রকল্প ও কর্মসূচি প্রধানমন্ত্রী গতিশক্তি কর্মসূচির আওতায় আরও তাড়াতাড়ি অনুমোদন দেওয়া যাবে। রেলের জমি সংক্রান্ত নীতি সংশোধনের ফলে ১ লক্ষ ২০ হাজারের মতো কর্মসংস্থানের সুযোগ সৃষ্টি হবে বলে আশা করা হচ্ছে।
উল্লেখ্য, এই নীতি সংশোধনের ফলে সরকারকে অতিরিক্ত কোনো ব্যয়ভার বহন করতে হবে না। বরং প্রধানমন্ত্রী গতিশক্তি কর্মসূচি রূপায়ণে রেলের জমিকে দীর্ঘমেয়াদে লিজ দেওয়ার ফলে অতিরিক্ত পণ্য পরিবহণের মাধ্যমে রাজ্যস্ব উপার্জন উল্লেখযোগ্যভাবে বৃদ্ধি পাবে।
PG/SKD/NS
(
প্রধানমন্ত্রীরদপ্তর
জাপানের প্রধানমন্ত্রী মিঃ ফুমিও কিশিদার সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লী, ৮ অক্টোবর, ২০২১
প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মিঃ ফুমিও কিশিদার সঙ্গে টেলিফোনে কথা বলেছেন।
জাপানের প্রধানমন্ত্রী হিসেবে দায়িত্ব গ্রহণের জন্য মিঃ কিশিদাকে প্রধানমন্ত্রী অভিনন্দন ও শুভেচ্ছা জানান।
ভারত ও জাপানের মধ্যে বিশেষ কৌশলগত ও আন্তর্জাতিক অংশীদারিত্বের ক্রমবর্ধমান বিকাশে উভয় নেতা সন্তোষ প্রকাশ করেছেন। উচ্চপ্রযুক্তি ও ভবিষ্যতের সময়োপযোগী বিভিন্ন ক্ষেত্রে সহযোগিতা আরও বাড়ানোর বিষয়ে উভয় নেতা সহমত পোষণ করেন। ভারতের অর্থনৈতিক সংস্কারের সুফল পেতে জাপানের সংস্থাগুলিকে প্রধানমন্ত্রী আরও বেশি করে বিনিয়োগ করার আহ্বান জানান।
দুই নেতা বিভিন্ন ক্ষেত্রে ক্রমবর্ধমান সম্ভাবনা ও এশীয় প্রশান্ত মহাসাগরীয় অঞ্চলে ভারত ও জাপানের মধ্যে বিপুল সহযোগিতার বিষয় নিয়ে আলোচনা করেন। এই প্রসঙ্গে কোয়াড ব্যবস্থাপনায় সহযোগিতার অগ্রগতির তাঁরা পর্যালোচনা করেছেন।
প্রধানমন্ত্রী মিঃ কিশিদাকে দ্বিপাক্ষিক শীর্ষ সম্মেলনে যোগ দেওয়ার জন্য তাঁর সুবিধামতো সময়ে ভারতে আসার আমন্ত্রণ জানিয়েছেন।
CG/CB/NS
(
মহাকাশদপ্তর
মেরু উপগ্রহ উৎক্ষেপণ যান, পিএসএলভি-সি৪৫ সাফল্যের সঙ্গে এমিস্যাট এবং অন্য ২৮টি গ্রাহক উপগ্রহ উৎক্ষপণ করেছে
নয়াদিল্লি, ১ এপ্রিল, ২০১৯
ভারতের মেরু উপগ্রহ উৎক্ষেপণ যান  আজ শ্রীহরিকোটার সতীশ ধাওয়ান মহাকাশ কেন্দ্র থেকে সাফল্যের সঙ্গে ‘এমিস্যাট’ এবং আন্তর্জাতিক গ্রাহকদের ২৮টি উপগ্রহ মহাকাশে উৎক্ষেপণ করেছে। এই প্রথম মেরু উপগ্রহ উৎক্ষেপণ যানের সিরিজে একটি নতুন ও অত্যাধুনিক উৎক্ষেপণ যান ব্যবহার করা হয়েছে।
আজ সকাল ৯-২৭ মিনিটে মহাকাশ কেন্দ্রের দ্বিতীয় উৎক্ষেপণ কেন্দ্র থেকে এই উপগ্রহগুলি উৎক্ষেপিত হয়। এর মাধ্যমে ভারতের ‘এমিস্যাট’ উপগ্রহকে ৭৪৮ কিলোমিটার উচ্চতায় সৌর-ভূসমলয় মেরু কক্ষপথে স্থাপন করা হয়। এর কিছুক্ষণের মধ্যেই বেঙ্গালুরুতে ভারতীয় মহাকাশ গবেষণা সংস্থার নজরদারি নেটওয়ার্ক এই উপগ্রহটিকে নিয়ন্ত্রণের মধ্যে নিয়ে আসে। কয়েকদিনের মধ্যেই এই উপগ্রহটিকে মহাকাশে তার নির্ধারিত কক্ষপথে স্থাপন করা হবে।
ভারতীয় মহাকাশ গবেষণা সংস্থার চেয়ারম্যান ডঃ কে সিভান এই উপলক্ষে সংশ্লিষ্ট সকলকে অভিনন্দন জানান। উল্লেখ্য, ভারতের মেরু উপগ্রহ উৎক্ষেপণ যান ব্যবহার করে দেশের ৪৬টি উপগ্রহ উৎক্ষেপণ করা হয়েছে। এর মধ্যে ১০টি ক্ষুদ্র উপগ্রহ ভারতীয় বিশ্ববিদ্যালয়গুলির ছাত্রছাত্রীরা নির্মাণ করেছে। এছাড়াও, আন্তর্জাতিক গ্রাহকদের ২৯৭টি উপগ্রহও এর মাধ্যমে উৎক্ষেপণ করা হয়েছে। এ বছরের মে মাসে পিএসএলভি-সি৪৬ ব্যবহার করে ‘রিস্যাট-২বি’ উপগ্রহটিকে উৎক্ষেপণ করা হবে বলে জানানো হয়েছে।
CG/PB/DM
(Visitor Counter : 307
রেলমন্ত্রক
কারিগরি নয়, এধরণের পদে দ্বিতীয় পর্যায়ের কম্পিউটার ভিত্তিক পরীক্ষা ৯ ও ১০ই মে অনুষ্ঠিত হয়েছে
নতুন দিল্লি, ১১ই মে, ২০২২
ভারতীয় রেল, কারিগরি নয়, এধরণের পদের জন্য দ্বিতীয় পর্বের কম্পিউটার ভিত্তিক পরীক্ষা নিয়েছে। ষষ্ঠ স্তরের জন্য ৭১২৪টি পদ এবং চতুর্থ স্তরের জন্য ১১টি পদে নিয়োগের জন্য এই পরীক্ষা নেওয়া হল। ৯ এবং ১০ই মে পরীক্ষা নেওয়া হয়েছে। এক লক্ষ ৮০ হাজার ৮৮২ জনের মধ্যে এক লক্ষ ২৮ হাজার ৭০৮ জন পরীক্ষায় বসেছেন। এই প্রথমবার আধারের মাধ্যমে প্রার্থীদের পরিচিতি যাচাই করা হয়েছে। তিনটি পর্যায়ে পরীক্ষা নেওয়া হয়। ৯ই মে ষষ্ঠ স্তরের জন্য দুটি পর্যায় এবং ১০ই মে চতুর্থ স্তরের জন্য একটি পর্যায়ে পরীক্ষা নেওয়া হয়।
পরীক্ষার সময়সূচি নির্ধারণের সময় একটি রেলওয়ে রিক্রুটমেন্ট বোর্ডের প্রার্থীরা যাতে অভিন্ন প্রশ্নপত্র পায় সেই দিকটি বিবেচনা করা হয়েছে। ২৫টি রাজ্যে ১১১টি শহরে ১৫৬টি কেন্দ্রে ষষ্ঠ স্তরের পরীক্ষা নেওয়া হয়। উপস্থিতির হার ছিল ৭৪ শতাংশ।
চতুর্থ স্তরের জন্য ১৭টি রাজ্য়ের ৫৬টি শহরে ৮৯টি কেন্দ্রে পরীক্ষা নেওয়া হয়। এই স্তরে উপস্থিতির হার ছিল ৬০.৫ শতাংশ। পরীক্ষার্থীদের সুবিধার্থে ভারতীয় রেল বিশেষ ট্রেন চালানোর ব্যবস্থা করে।
CG/CB/SFS
(Visitor Counter : 107
প্রধানমন্ত্রীরদপ্তর
পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে প্রধানমন্ত্রীর শোকপ্রকাশ
নয়াদিল্লি, ৫ মে, ২০২১
প্রধানমন্ত্রী শ্রী নরেন্দ্র মোদী পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে শোকপ্রকাশ করেছেন।
এক ট্যুইটে প্রধানমন্ত্রী বলেছেন, “পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে অত্যন্ত দুঃখিত। ধর্মতত্ত্ব বিষয়ে তাঁর প্রগাঢ় জ্ঞান এবং মনুষ্য সমাজের দুর্দশা দূরীকরণে তাঁর প্রয়াস চিরকাল স্মরণীয় হয়ে থাকবে। মালানকারা মার থোম সিরিয়ান ক্রাঞ্চের সদস্যদের প্রতি আমার সমবেদনা।”
SC/BD/DM
(Visitor Counter : 136
প্রধানমন্ত্রীরদপ্তর
২০১৯এর এসসিও শিখর সম্মেলেন প্রধানমন্ত্রীর ভাষণের বঙ্গানুবাদ
নয়াদিল্লি, ১৪ জুন, ২০১৯
কিরঘিজ প্রজাতন্ত্রের মাননীয় রাষ্ট্রপতি ও আজকের এই অনুষ্ঠানে চেয়ারম্যান,
মাননীয় অতিথিবৃন্দ ও বন্ধুগণ,
প্রথমেই আমি এসসিও শিখর সম্মলনের যোগ্য নেতৃত্ব দানের জন্য কিরঘিজ প্রজাতন্ত্রের রাষ্ট্রপতি জেনবেকভ-কে অভিনন্দন জানাই। উষ্ণ অভ্যর্থনা ও অতিথিপরায়নতার জন্য ধন্যবাদ। এসসিও নেতাদের মধ্যে এই বৈঠকে উপস্থিত হতে পেরে আমি আনন্দিত। বিগত দু বছর আগে ভারত এসসিও পূর্ণ সদস্য হয়েছে। এই সংগঠনের সব রকম কাজকর্মের জন্য আমাদের অবদান সর্বদাই সদর্থক।
মাননীয়গণ,
ভারতের ইতিহাস, সংস্কৃতি ও নগরায়ণ হাজার হাজার বছর ধরে এসসিও-র সঙ্গে যুক্ত রয়েছে। আন্তর্জাতিক উত্তর-দক্ষিণ পরিবহণ করিডর, চাবাহার বন্দর, আসগাবত চুক্তি সহ বিভিন্ন উদ্যোগ ভারতের যোগাযোগ ব্যবস্থাকে পরিস্ফুট করে। কাবুল এবং কান্দাহার থেকে নতুন দিল্লি ও মুম্বাইয়ের মধ্যে আমরা ২০১৭ সাল থেকে পণ্যবাহী বিমান করিডর চালাচ্ছি। আঞ্চলিক অখন্ডতা, সুশাসন, স্বচ্ছতাকে আমরা সবসমই প্রাধান্য দিই। পাশাপাশি মানুষে মানুষে যোগাযোগের ওপরও বিশেষ গুরুত্ব দেওয়া হচ্ছে। বর্তমানে অধিকাংশ এসসিও দেশগুলির সঙ্গেই আমাদের ই-ট্যুরিস্ট ভিসা চালু রয়েছে। আমি এটি ঘোষণা করতে পেরে আনন্দিত যে শীঘ্রই এসসিও গোষ্টীভুক্ত দেশগুলির পর্যটকদের সুবিধার্থে ভারতীয় পর্যটন বিভাগ একটি রুশ ভাষায় ২৪ ঘণ্টার পর্যটন হেল্পলাইন চালু করবে।
মাননীয়গণ,
শান্তিপূর্ণ, নিরাপদ ও উন্নত আফগানিস্তান এসসিও অঞ্চলের বিশেষ গুরুত্বের বিষয়। আমরা আনন্দিত যে এসসিও এবং আফগানিস্তানের মধ্যে যোগাযোগ স্থাপন করতে পথদিশা তৈরি হয়েছে।
মাননীয়গণ,
ভারত এটি ঘোষণা করতে পেরে আনন্দিত যে স্বাস্থ্য পরিষেবার ক্ষেত্রেও আমরা ভূমিকা পালন করছি। চালু হয়েছে টেলি-মেডিসিন ও চিকিৎসা পর্যটনের বিশেষ ব্যবস্থা। আমাদের জনগণের ভবিষ্যতের জন্য অর্থনৈতিক সহযোগিতা হচ্ছে অন্যতম মূল স্তম্ভ।
ভারত জলবায়ু পরিবর্তনের সমস্যা মোকাবিলায় প্রতিশ্রুতিবদ্ধ। বর্তমানে সমগ্র বিশ্বের মধ্যে ভারত ষষ্ঠ বৃহত্তম, পুনর্নবীকরণযোগ্য, শক্তি উৎপাদনকারী দেশ এবং পঞ্চম বৃহত্তম সৌর বিদ্যুৎ উৎপাদনকারী দেশ। আন্তর্জাতিক সৌর জোট তৈরিতেও ভারতের বিশেষ উদ্যোগ রয়েছে।
আমাদের যুব সম্প্রদায়ের মধ্যে শিক্ষার আদান-প্রদান সম্পর্ককে আরো মজবুত করবে বলেই আমার বিশ্বাস। সম্প্রতি উজবেকিস্তানের সহায়তায় তাশখন্দে সফলভাবে একটি এসসিও চলচ্চিত্র উৎসবের আয়োজন করা হয়।
গত রবিবার শ্রীলঙ্কায় আমার সফরকালে আমি সেন্ট অ্যান্টনি গীর্জায় গিয়েছিলাম। সেখানে ঘৃন্য জঙ্গী হামলার কথা আমার স্মরণে আছে। এই সন্ত্রাসের জন্য প্রতিদিন বিশ্বের বিভিন্ন প্রান্তে নিরীহ মানুষ তাদের জীবন হারাচ্ছেন।
মানবিক সহায়তার ক্ষেত্রে ভারত সর্বদাই বিশেষ ভূমিকা পালন করে। বিপর্যয় মোকাবিলা, পরিকাঠামো উন্নয়নে এসসিও গোষ্টীভুক্ত দেশগুলিকে বিশেষ নজর দিতে হবে।
মাননীয়গণ,
আমি বিশকেক ঘোষণাপত্রকে স্বাগত জানাই। আমি আরো একবার আমাদের এই শিখর সম্মেলনের আয়োজক মাননীয় রাষ্ট্রপতি জেনবেকভ-কে ধন্যবাদ জানাই। আগামী বছর এসসিও-র দায়িত্ব পাওয়ায় রাষ্ট্রপতি ভ্রাদিমির পুতিনকে আমার অভিনন্দন। সফলভাবে এসসিও-র দায়িত্ব পালনে রুশ ফেডারেশনকে ভারত পূর্ণ সহযোগিতা করবে বলে আমি আশ্বাস দিচ্ছি।
আপনাদের ধন্যবাদ।
PG/PM/NS
(Visitor Counter : 46